A BIZOTTSÁG HATÁROZATA
(2005. szeptember 16.)
egyes magyarországi tejágazati létesítmények javára átmeneti intézkedések megállapításáról szóló 2004/459/EK bizottsági határozat módosításáról
(az értesítés a C(2005) 3455. számú dokumentummal történt)
(EGT vonatkozású szöveg)
(2005/662/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási okmányára (1) és különösen annak 42. cikkére,
mivel:
(1)
Magyarország számára átmeneti időszakot biztosítottak az egyes magyarországi tejágazati létesítmények javára átmeneti intézkedések megállapításáról szóló, 2004. április 29-i 2004/459/EK bizottsági határozat (2).
(2)
Az illetékes magyar hatóság hivatalos nyilatkozata szerint egyes létesítmények befejezték a fejlesztési folyamatot, és jelenleg teljes mértékben megfelelnek a közösségi jogszabályoknak. Továbbá egyes létesítmények beszüntették tevékenységüket.
(3)
Bizonyos létesítények jelentős erőfeszítéseket tettek a közösségi jogban meghatározott strukturális követelményeknek való megfelelés érdekében. Mindazonáltal kivételes technikai akadályok miatt ezek a létesítmények nincsenek abban a helyzetben, hogy az előírt határidőig befejezzék a fejlesztési folyamatot. Ennélfogva további időbeli haladék engedélyezése indokolt számukra a fejlesztési folyamat befejezéséhez.
(4)
Következésképpen a 2004/459/EK határozat mellékletét ennek megfelelően módosítani kell. Az egyértelműség érdekében a melléklet helyébe új mellékletnek kell lépnie.
(5)
Az e határozatban előírt intézkedések összhangban állnak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2004/459/EK határozat melléklete helyébe e határozat melléklete lép.
cikk2
Ennek a határozatnak a tagállamok a címzettjei.
Kelt Brüsszelben, 2005. szeptember 16-án.